A4-0256/98

Päätöslauselma varainhoitovuoden 1999 talousarvioon liittyvistä tilapäisistä menettelyistä, joista määrätään talousarviota koskevasta kurinalaisuudesta ja talousarviomenettelyn parantamisesta 29 päivänä lokakuuta 1993 tehdyssä toimielinten välisessä sopimuksessa ja yhteisen ulko- ja turvallisuuspolitiikan rahoittamista koskevista määräyksistä 16 päivänä heinäkuuta 1997 tehdyssä toimielinten välisessä sopimuksessa sekä 12. joulukuuta 1996 annetun yhteisen julkilausuman mukaisessa menettelyssä, joka koskee kansainvälisten kalastussopimusten rahoittamista

Euroopan parlamentti, joka

- ottaa huomioon komission alustavan talousarvioesityksen varainhoitovuodeksi 1999 (KOM(98)0300),

- ottaa huomioon talousarviota koskevasta kurinalaisuudesta ja talousarviomenettelyn parantamisesta 29 päivänä lokakuuta 1993 tehdyn toimielinten välisen sopimuksen liitteen II ((EYVL C 331, 7.12.1993, s. 1.)),

- ottaa huomioon 12. joulukuuta 1996 annetun yhteisen julkilausuman kalastussopimuksia koskevan, budjettivallan käyttäjälle suunnatun tiedotuksen parantamisesta ((EYVL C 20, 20.1.1997, s. 109.)),

- ottaa huomioon 8. huhtikuuta 1997 annetun yhteisen julkilausuman ((EYVL C 150, 19.5.1997, s. 13.)),

- ottaa huomioon 16. heinäkuuta 1997 Euroopan parlamentin, neuvoston ja Euroopan komission välillä yhteisen ulko- ja turvallisuuspolitiikan rahoitusta koskevista määräyksistä tehdyn toimielinten välisen sopimuksen ((EYVL C 286, 22.9.1997, s. 80.)),

- ottaa huomioon 2. huhtikuuta 1998 antamansa päätöslauselman vuoden 1999 talousarviomenettelyn suuntaviivoista (Pääluokka III - Komissio) ja erityisesti kyseisen päätöslauselman 13 ja 14 kohdan ((Kyseisen istunnon pöytäkirja, osa II, kohta 3 a.)),

- ottaa huomioon 28. toukokuuta 1998 antamansa päätöslauselman Euroopan unionin asemasta maailmassa: Yhteisen ulko- ja turvallisuuspolitiikan toteuttaminen vuonna 1997 ((Kyseisen istunnon pöytäkirja, osa II, kohta 10.)),

- ottaa huomioon 23. kesäkuuta 1998 järjestetyn kolmen osapuolen vuoropuhelun tulokset,

- ottaa huomioon budjettivaliokunnan mietinnön ja ulko- ja turvallisuusasiain sekä puolustuspolitiikan valiokunnan, maataloutta ja maaseudun kehittämistä käsittelevän valiokunnan ja kalatalousvaliokunnan lausunnot (A4-0256/98);

Menojen luokittelu

1. Panee merkille komission alustavassa talousarvioesityksessä varainhoitovuodeksi 1999 ehdottaman luokittelun;

2. Muistuttaa, että tuomioistuin päätti tapauksen 41/95 yhteydessä, että neuvosto ja parlamentti sopivat (23 kohta) ei-pakollisten menojen lisäyksen enimmäismäärän vahvistamisesta ja erityisesti «niiden menojen enimmäismäärästä, jotka on luokiteltava ei-pakollisiksi menoiksi» (26 kohta); muistuttaa myös, että tuomioistuin katsoo, että tämä sopimus ei ole ennalta pääteltävissä ja tästä johtuen sen on oltava yksiselitteinen ja vuosittainen;

3. Pahoittelee sitä, että huolimatta korjaavan ja täydentävän talousarvion 1/95 hyväksymisen yhteydessä tehdyistä sitoumuksista neuvosto ei ole osoittanut valmiutta tutustua luokitteluongelmaan syvällisemmin;

4. Vahvistaa olevansa sitoutunut toimimaan sen periaatteen mukaisesti, että ainoastaan säädöksen luonne määrää menojen luonteen;

5. Esittää tämän päätöslauselman liitteessä I varainhoitovuoden 1999 nimikkeistön mukaisen budjettikohtien uuden jaottelun; tämä jaottelu ilmentää parlamentin kantaa varainhoitovuoden 1999 talousarviomenettelyn yhteydessä käytävässä toimielinten välisessä vuoropuhelussa;

6. Pyytää jälleen neuvostoa käymään parlamentin kanssa vuoropuhelua budjettikohtien luokittelusta varainhoitovuonna 1998, jotta varainhoitovuoden 1999 talousarvion menojen lisäyksen enimmäismäärästä päästäisiin sopimukseen;

Varauksen luominen

7. Korostaa, että vaikka varainhoitovuoden 1999 talousarvioon liittyvää tilapäistä menettelyä on sovittu jatkettavan marraskuuhun 1998 asti, tämän ei pitäisi vähentää sen keskustelun merkitystä, jota budjettivallan käyttäjä käy ehdotuksista, joita komissio on tehnyt alustavassa talousarvioesityksessään varainhoitovuodeksi 1999;

8. Katsoo, että vaikka komissio on onnistunut pyrkimyksissään vähentää maatalousmenojen yliarviointia, eräät budjettikohdat näyttävät silti menettelyn tässä vaiheessa olevan edelleen ylibudjetoituja edellisvuoden toteutusasteeseen nähden;

9. Hyväksyy varauksen luomisen markkinoiden epävakauden ja siihen liittyvien toimien varalta ja vastaavasti kaikkien alaluokan B1 budjettikohtien määrärahojen vähentämisen väliaikaisesti lineaarisesti siten kuin liitteessä II on esitetty, mutta katsoo kuitenkin, että kun komissio esittää oikaisukirjelmänsä alustavaan talousarvioesitykseen, kunkin budjettikohdan lopulliset määrärahat olisi määriteltävä tuoreimpien arvioiden mukaan;

10. Antaa neuvotteluvaltuuskunnalleen tehtäväksi tutkia, onko mahdollista tehdä tarpeelliset sääntelyä koskevat muutokset, jotta tämä varaus voitaisiin ottaa talousarvioon ja käyttää myöhemmin määrärahojen siirron avulla ilman, että näitä varoja kuitenkaan maksettaisiin unionin talousarvioon ennen niiden käyttämistä tai muulla lailla soveltamista;

Oikeudellinen perusta

11. Panee merkille, että joidenkin alustavaan talousarvioesitykseen otettujen määrärahojen oikeudellista perustaa vielä käsitellään neuvostossa, ja kehottaa neuvostoa olemaan ottamatta budjettikohtiin määrärahoja ennen kuin lainsäädännöllinen päätös on tehty;

Talousarvion esitystapa

12. Pitää suotavana aloittaa toimielinten välillä perusteelliset keskustelut alaluokan B1 nimikkeistöstä; ehdottaa, että eri budjettikohdat esitetään uudella tavalla menojen tarkoituksen mukaan; antaa neuvotteluvaltuuskunnalleen valtuudet aloittaa neuvoston ja komission kanssa keskustelut liitteessä III olevan taulukon mukaisesta nimikkeistön uudesta esitystavasta;

Erilaisia maatalouteen liittyviä asioita

13. Pyytää komissiota antamaan vakaan sitoumuksen, että se laatii nykyistä laajemman arviointikertomuksen budjettikohtien B1-5010 ((Kyseessä ovat menot, jotka on maksettu ympäristönsuojelun vaatimusten ja maaseutuympäristön hoidon vaatimusten kanssa sopusointuisia maatalouden tuotantomenetelmiä koskevan asetuksen (ETY) 2078/92 nojalla (EYVL L 215, 30.7.1992, s. 85).)), B1-5011 ((Kyseessä ovat menot, jotka on maksettu maatalouden varhaiseläketukea koskevaa yhteisön järjestelmää koskevan asetuksen (ETY) 2079/92 nojalla (EYVL L 215, 30.7.1992, s. 91).)) ja B1-5012 ((Kyseessä ovat menot, jotka on maksettu maatalouden metsitystoimenpiteitä koskevaa yhteisön tukijärjestelmää koskevan asetuksen (ETY) 2080/92 nojalla (EYVL L 215, 30.7.1992, s. 96).)) nojalla toteutettujen toimien tehokkuudesta, ja esittämään tämän kertomuksen ennen varainhoitovuoden 1999 talousarvioesityksen ensimmäistä käsittelyä parlamentissa;

14. Katsoo, että neuvoston eri asetuksissa säädetyt kestävää, paikallisiin edellytyksiin mukautettua maataloutta koskevat vaatimukset ovat liian epämääräisiä ja ei-sitovia; pyytää komissiota tekemään samalla, kun se esittää oikaisukirjelmän alustavaan talousarvioesitykseen lokakuun 1998 lopussa, erityisiä ehdotuksia kestävän maatalouden edistämiseksi, esimerkiksi kehittämällä hyviä maatalouskäytäntöjä koskevia sääntöjä (tuote- ja aluekohtaisesti) ja toiminnallisia ympäristö- ja tuotantostandardeja tai -indikaattoreita ((Kuten komission jäsen Fischler ilmoitti budjettivaliokunnan ja ympäristö-, terveys- ja kuluttajansuojavaliokunnan Strasbourgissa 16. heinäkuuta 1996 pidetyssä yhteisessä kokouksessa.));

15. Katsoo, että jäsenvaltioiden maatalousministerien, maatalousjärjestöjen ja itse maanviljelijöiden on omalta osaltaan huolehdittava elintarviketurvallisuudesta ja ehkäistävä eläintautien, kuten BSE-taudin ja sikaruton, leviämistä laajalle; pyytää, että nämä kantaisivat myös taloudellista vastuuta, jottei ilman riittävää valvontaa kuormitettaisi unionin talousarviota huomattavilla kustannuksilla, joita tällaisista taudeista aiheutuvien haittojen korjaamisesta syntyy; pitää uusimpien kokemusten valossa eurooppalaisen ja kansainvälisen strategian tarkistamista välttämättömänä ja kiireellisenä; odottaa, että otetaan käyttöön vakuutusrahasto eläintaudeista tai katastrofeista aiheutuneiden vahinkojen tai haittojen korvaamiseksi ja näin rajoitetaan vaikutuksia unionin talousarvioon;

16. Uskoo, että määrärahoja olisi merkittävä varaukseen B0-40 petosten torjunnan tehostamiseksi, ja pyytää komissiota esittämään arvioinnin ja suunnitelmia petosten valvonnan tehostamisesta;

Kalastus

17. Huomauttaa, että budjettikohdan «Kansainväliset kalastussopimukset» (B7-8000) menot on yliarvioitu, ja ne kattavat myös Gambian kanssa tehtävän sopimuksen, josta käytävät neuvottelut eivät ole vielä päättyneet; ehdottaa sen vuoksi, että 0,5 milj. ecua siirretään varaukseen (B0-40); katsoo, ettei varauksen kokonaismäärä voisi olla järkevien ennusteiden mukainen ja hyväksyy liitteessä II esitetyn leikkauksen;

18. Huomauttaa, että budjettikohtaan B7-8000 otetut määrärahat kattavat myös sopimukset, joista parlamenttia ei ole vielä kuultu virallisesti (Komorit, Gabon ja Madagaskar); olettaa komission ja neuvoston toimittavan ajoissa tarvittavat tiedot, joiden perusteella parlamentin on mahdollista hyväksyä lausuntonsa ennen talousarviosta tehtäviä päätöksiä, tai muussa tapauksessa, ehdottaa, että vastaavat määrät olisi merkittävä varaukseen (B0-40);

19. Pitää myönteisenä sitoumusta ulottaa Tillichin ja Mulderin menettely myös kansainvälisiin kalastussopimuksiin, jolloin komissiolla on mahdollisuus esittää myöhäisessä vaiheessa oikaisukirjelmä varainhoitovuoden 1999 alustavaan talousarvioesitykseen; huomauttaa, että oikaisukirjelmällä ei saisi lisätä budjettikohdan B7-8000 määrärahoja;

20. Palauttaa mieleen, että tällaisen oikaisukirjelmän olisi heijasteltava uusista kansainvälisistä kalastussopimuksista käytävissä neuvotteluissa vallitsevaa todellista tilannetta ja sitä, kuinka todennäköistä on, että ne saadaan päätökseen ennen kesäkuuta 1999; huomauttaa sen tähden, että komissio on sopinut antavansa syyskuun loppuun mennessä tuoreimmat tiedot käynnissä olevista neuvotteluista ja että olisi päätettävä varaukseen (B0-40) otettujen määrien uusista vähennyksistä, ellei ole odotettavissa, että neuvottelut päätetään ajoissa;

Yhteinen ulko- ja turvallisuuspolitiikka

21. Antaa valtuuskunnalleen valtuudet ehdottaa jaottelun muuttamista ja erityisesti hätätoimien rahoituksen vähentämistä (B8-015) ja näin säästyneiden varojen kohdentamista kansanvaltaan siirtymisen ja vaalien järjestämisen tukemiseen (B8-010), Euroopan unionin erikoislähettiläiden tukemiseen (B8-011) sekä konfliktien ehkäisemiseen ja rauhanprosessien tukemiseen (B8-013), jotta pystyttäisiin täyttämään asianomaisten toimielinten keskenään sopimat poliittiset vaatimukset, kuten tuki Royaumontin prosessille;

22. Ilmaisee tyytymättömyytensä YUTP:n tärkeimmistä näkökohdista ja perusvalinnoista tehdyn asiakirjan - josta neuvoston puheenjohtajavaltio kuuli parlamenttia - muotoon ja sisältöön; huomauttaa, että asiakirjassa kuvataan menneitä toimia eikä suinkaan tulevaisuuden vaihtoehtoja; katsoo, että annetut rahoitustiedot osoittavat, kuinka erilaisia, vaikkakin yksityiskohtaisia, yhteisistä toimista tehdyt rahoitusselvitykset ovat;

23. Ei ole tietoinen, että neuvosto olisi antanut parlamentille toimielinten välisen sopimuksen voimaantulon jälkeen arviota suunnitelluista menoista aina hyväksyessään YUTP:hen liittyvän päätöksen;

24. Katsoo, ettei neuvosto ole täysin noudattanut toimielinten välisen sopimuksen henkeä esittäessään puheenjohtajavaltion asiakirjan aiemmin toteutetuista toimista ja jättäessään ilmoittamatta yhteisten toimien arvioidut kustannukset;

25. Pyytää neuvostoa ja komissiota esittämään omat näkemyksensä sopimuksen soveltamisesta kolmen osapuolen vuoropuhelussa ja neuvottelumenettelyssä;

26. Kehottaa puhemiestään välittämään tämän päätöslauselman neuvostolle ja komissiolle.

LIITE I

>TABLE>

B1-1000 pm/epm Vehnänjyvien ja vehnäjauhon vientituki

B1-1001 pm/epm Tuet ohranjyville ja maltaille

B1-1002 pm/epm Durumvehnän jyvien, durumvehnäjauhon, durumvehnärouheiden ja durumvehnästä tehdyn karkean jauhon vientituki

B1-1003 pm/epm Muun viljan vientituki

B1-1011 pm/epm Julkiseen varastointiin liittyvät tekniset kulut

B1-1012 pm/epm Julkiseen varastointiin liittyvät rahoituskulut

B1-1013 pm/epm Muut julkiseen varastointiin liittyvät kulut

B1-1019 pm/epm Muut varastointina toteutettavat interventiot

B1-1022 pm/epm Vilja- ja perunatärkkelyksen tuotantotuet

B1-1040 pm/epm Tuki maissin perusviljelyalan maissin tuottajille

B1-1041 pm/epm Tuki viljan tuottajille maissin perusviljelyalan ulkopuolella

B1-1042 pm/epm Tuki soijapapujen sekä rapsin ja auringonkukan siementen tuottajille

B1-1043 pm/epm Tuki herneiden, härkäpapujen ja makean lupiinin tuottajille

B1-1044 pm/epm Tuki muun kuin kuitupellavan siementen tuottajille

B1-1050 pm/epm Tuki maissin perusviljelyalan tuottajille

B1-1051 pm/epm Tuki viljan tuottajille maissin perusviljelyalan ulkopuolella

B1-1052 pm/epm Tuki rapsin, auringonkukan ja soijan tuottajille

B1-1053 pm/epm Tuki herneiden, härkäpapujen ja makean lupiinin tuottajille

B1-1054 pm/epm Tuki muun kuin kuitupellavan siementen tuottajille

B1-1055 pm/epm Ylimääräinen tuki durumvehnälle

B1-1060 pm/epm Hehtaaritukeen liittyvä maan viljelykäytöstä poistaminen

B1-1062 pm/epm Maan viljelykäytöstä poistaminen viisivuotiskaudeksi

B1-110 pm/epm Sokerin ja isoglukoosin vientituki

B1-120 pm/epm Oliiviöljyn vientituki

B1-1211 pm Muut tuottamiseen liittyvät toimenpiteet

B1-1220 pm/epm Kulutustuki

B1-1239 pm/epm Muut varastointina toteutettavat interventiot

B1-130 pm/epm Kuivatun rehun tuotantotuki

B1-131 pm/epm Tuki kuivatuille kasviksille

B1-139 epm Muut

B1-1409 pm/epm Muut interventiot

B1-149 epm Muut

B1-1500 pm/epm Vientituet

B1-1502 epm Tuottajaorganisaatioiden toimintarahasto

B1-1504 epm Erityistoimenpiteet hasselpähkinäviljelijöiden hyväksi

B1-1505 epm Tuotannon tervehdyttämistoimenpiteet

B1-1507 pm/epm Pähkinät

B1-1509 epm Muut interventiot

B1-1510 pm/epm Vientituki

B1-1511 pm/epm Tomaattijalosteiden tuotantotuki

B1-1512 pm/epm Hedelmäjalosteiden tuotantotuki

B1-1513 epm Rusinoista jalostettujen tuotteiden tuki ja interventiot

B1-1514 pm/epm Ananassäilykkeiden tuki

B1-1515 pm/epm Hyvitykset sitrushedelmien jalostuksen edistämiseksi

B1-1516 epm Vadelmajalosteiden tuki

B1-1517 pm/epm Erityistoimenpiteet

B1-1519 epm Muut interventiot

B1-160 pm/epm Viinialan tuotteiden vientituki

B1-1610 pm/epm Viinin ja rypälemehun interventiot varastointina

B1-1611 pm/epm Viinin tislaus

B1-163 pm/epm Rypälemehun käytön tuet

B1-175 epm Yhteisön tutkimus- ja tiedotusrahasto

B1-179 epm Muut

B1-184 epm Syötäväksi tarkoitetut oliivit

B1-1850 pm/epm Riisin vientituki

B1-1851 pm/epm Julkiseen varastointiin liittyvät tekniset kulut

>TABLE>

B1-1855 pm/epm Panimoteollisuuden ja tärkkelyksen valmistuksen tarpeisiin tuotetun riisin tuki

B1-1858 pm/epm Hehtaarituki

B1-189 epm Muut

B1-2000 pm/epm Tuki voille ja voiöljylle

B1-2001 pm/epm Tuki rasvattomalle maitojauheelle

B1-2002 pm/epm Tuki juustoille

B1-2003 pm/epm Tuki muille maitotuotteille

B1-2099 epm Muut

B1-210 pm/epm Naudanlihan vientituet

B1-2124 pm/epm Sonnivasikoiden jalostuspalkkiot

B1-2126 pm/epm Poikkeukselliset tukitoimenpiteet

B1-2129 pm/epm Muut interventiot

B1-221 pm/epm Lampaan- ja vuohenlihan varastointina toteutettavat interventiot

B1-2220 pm/epm Palkkiot lampaan- ja vuohenlihan tuottajille

B1-2221 pm/epm Kiinteämääräinen lammas- ja vuohipalkkio epäsuotuisilla ja vuoristoisilla alueilla

B1-2300 pm/epm Sianlihan vientituet

B1-2301 pm/epm Sianlihan interventiot

B1-2310 pm/epm Munien vientituki

B1-2311 pm/epm Siipikarjan vientituki

B1-239 pm/epm Muut

B1-253 epm Eläinkulkutautien torjuntatoimenpiteet

B1-254 epm Mehiläishoidon erityistuki

B1-259 epm Muut

B1-300 epm Tuki viljoille, jotka viedään alkoholijuomina

B1-3010 epm Viljat ja riisi

B1-3011 epm Sokeri ja isoglukoosi

B1-3012 epm Rasvaton maito ja muut maitotuotteet

B1-3013 epm Voi

B1-3014 epm Munat

B1-3019 epm Muut maataloustuotteet

B1-309 epm Muut

B1-310 epm Maataloustuotteiden jakelu yhteisön vähäosaisille

B1-312 epm Koululaisten maito

B1-319 epm Muut

B1-3200 epm Hankinnat

B1-3201 epm Muut toimenpiteet

B1-3210 epm Hankinnat

B1-3211 epm Muut toimenpiteet

B1-3220 epm Hankinnat

B1-3221 epm Muut toimenpiteet

B1-3230 epm Hankinnat

B1-3231 epm Muut toimenpiteet

B1-3240 epm Kalastusohjelma erittäin syrjäisten alueiden hyväksi

B1-3600 epm Valvonta- ja torjuntatoimet - jäsenvaltioiden suorittamat maksut

B1-3601 epm Valvonta- ja torjuntatoimet - Euroopan unionin suorittamat suorat maksut

B1-3800 epm Myynninedistämistoimet - jäsenvaltioiden suorittamat maksut

B1-3801 epm Myynninedistämistoimet - Euroopan unionin suorittamat suorat maksut

B1-500 epm Liitännäistoimenpiteet (entinen järjestelmä)

B1-5010 epm Varhaiseläke

B1-5011 epm Ympäristö

B1-5012 epm Metsänistutus

B1-509 epm Muut

B7-510 epm Merkitystä pääomasta maksettujen osien käyttöönasettaminen

B7-511 epm Merkitystä pääomasta vaadittaessa maksettavissa oleva osa

B7-8000 epm Kansainväliset kalastussopimukset

B7-8001 epm Kansainvälisille järjestöille maksettavat rahoitusosuudet

LIITE II

>TABLE>

>TABLE>

*: Kaikkia alaluokan B1 budjettikohtia leikataan lineaarisesti (-1.7 %), kunnes esitetään tuoreempiin ennusteisiin perustuva oikaisukirjelmä.

LIITE III

>TABLE>